# Käytettävyyspäivän muistio

Paikka: Tietotekniikan projektien kokoushuone, Agora AgC226.1

Aika: Torstai 17.4.2014 klo 10.15–16.00

**Läsnä**

Projektiryhmä

* + Niko Mononen
  + Veli-Mikko Puupponen, sihteeri
  + Ilkka Rautiainen, sihteeri
  + Atte Söderlund

Liikkuva-projektiryhmä

* Joel Kivelä
* Erkki Koskenkorva
* Mika Lehtinen
* Oskari Leppäaho
* Petri Partanen

Ohjaajat

* + Jukka-Pekka Santanen (vastaava ohjaaja)
  + Johanna Silvennoinen

### Muistio

Laadittu: 17.4.2014

### 1. Ryhmätyö: Staffpoint.fi-sivuston käytettävyystestaus

Harjoituksena testattiin sivustoa www.staffpoint.fi. Yleisilmeeltään etusivu oli erittäin pitkä, ja sillä oli tarpeettoman paljon suuria valokuvia ja mainoslauseita. Valokuvat eivät kerro paljoakaan yrityksen toiminnasta. Pääpalveluiden löytäminen vaatii pitkän sivun läpikäymistä sen puoliväliin asti.

Työpaikkojen hakusivu on varsin epäselvä. Alemmalla valikkotasolla ovat esimerkiksi Uralingon työpaikat, mutta oletuksena aukeava työpaikkahaku puuttuu toisen tason linkeistä. Niinpä esimerkiksi Uralingon työpaikkahaun avaamalla pääsee perushakuun palaamaan vain globaalista valikosta. Kesätyöpaikkahaku taas ei erotu oletushausta pientä painiketta lukuun ottamatta, vaan käyttää samaa otsikkoa "Hae työpaikkoja".

Sivustolle voi jättää oman työhakemuksen. Se löytyy kohdan "Avoimet työpaikat" alta, kun taas "Työnhakijalle" sisältää lähinnä tietoa ja ohjeita, ei kuitenkaan nopeasti mahdollisuutta jättää työhakemusta.

## 1.1 Avoimien työpaikkojen hakeminen Harjavallasta

* Avoimet työpaikat -haku löytyy käytännössä heti etusivulta.
* Harjavaltaa ei aluksi näytä löytyvän, koska sitä ei ole seudun tai kaupungin sisältävässä listassa.
* Postinumero ei auta.
* Harjavallan maakunta selvitetään Googlesta. Harjavalta ei silti löydy listalta.
* Paikkakuntaa jota ei ole listalla ei voi suoraan käyttää hakuparametrina. Ilmeisesti työpaikkoja sillä paikkakunnalla ei siis ole.
* Uusien hakujen suorittaminen lisää jatkuvasti hakukenttien alle uusia hakuparametreja, jotka ovat melko huomaamattomia, eikä ole ollenkaan selvää, ovatko ne hakua laajentavia vai rajaavia ehtoja.

## 1.2 Lähimmän StaffPointin toimipisteen hakeminen

* Yhteystiedot löytyivät kohtuullisella etsimisellä, vaikka eivät olleetkaan siellä mistä ensimmäisenä etsisi.
* Paljon turhaa tietoa sivuilla, mikä hankaloittaa etsimistä.
* Nopeammin ne löydettiin sivun alaosasta, jossa oli kohta "ota yhteyttä" ja "toimipisteet".
* Myöhemmin huomattiin, että myös yläpalkista "ota yhteyttä" sisältää toimipistehaun.
* Kartta oli helppokäyttöinen ja havainnollistava.

## 1.3 Uralingon merkityksen selvittäminen

* Uralinko löytyy avoimien työpaikkojen alta lyhyellä selaamisella.
* Sivulta ei käy ilmi, mikä Uralinko on.
* Haku olisi erittäin hyödyllinen.
* Uralingon merkitys löytyi jonkin aikaa etsimällä kohdan "työnhakijalle" alta.
* Asia kerrotaan painomediaa muistuttavalla sivulla.

## 1.4 Sairastapauksessa korvaavan työntekijän viikonloppuvuokraamisen selvittäminen

* Oikea valinta ei selviä suoraan etusivulta.
* Henkilöstövuokraus kuulostaa oikealta, joten se valitaan kohdasta "palvelut yrityksille".
* Kohdan alta löytyy pitkähkö teksti, josta suoraa vastausta kysymykseen ei löydy. Ilmeisesti ainoa vaihtoehto olisi ottaa yhteyttä käyttämällä yhteydenottopyyntöä.

Sivustossa olisi monia kehitettäviä puolia. Monilta sivuilta voitaisiin poistaa lähes puolet näkymästä

käyttäviä kuvituskuvia ja suurikokoisia mainoslauseita. Sivulle olisi hyödyllistä lisätä hakutoiminto.

Avoimien työpaikkojen hakutoiminnon logiikkaa pitäisi muuttaa niin, että hakuparametrit eivät kertyisi epäloogisella tavalla.

Edelleen mahdollisuus lisätä oma työhakemus voisi löytyä ”työnhakijalle”-kohdan

alta. Sivulla on käytetty myös suhteellisen suurikontrastisia värivalintoja, eivätkä pienet valkoiset

tekstit oranssilla pohjalla erotu kovinkaan hyvin sivun globaalissa navigointipalkissa.

### 2. Hätäkeskusohjelma

Silvennoinen suoritti hätäkeskusohjelmalle ja älypuhelinsovellukselle käytettävyystestauksen.

Hätäkeskusohjelmasta Silvennoinen ehdotti huomioimaan seuraavat asiat:

* Onko käyttäjille selvää jako kiireellisten ja ei-kiireellisten tehtävien välillä? Riittäkö tämä jako vai pitäisikö ryhmiä olla enemmän?
* Ohjelmalla tulisi olla järkevä nimi näkyvissä ikkunan ylälaidassa.
* Hätäyhteyslistan kohteet eivät nyt erotu toisistaan kovin selkeästi. Tässä voisi auttaa esimerkiksi ikonien lisääminen niihin.
* Käyttäjän valitessa tehtävän käsiteltäväksi ainoastaan sen väri muuttuu. Tehtävä voisi muuttua myös muuten, jolloin valinta olisi selkeämpi myös käyttäjälle itselleen.
* Yhteyden ja soittajan perustiedot voisivat näkyä tehtävälistan viereisellä alueella.
* Käyttöliittymässä käytetään nyt eri tilassa oleville tehtäville muun muassa violettia. Onko tämä selkein värivalinta käyttäjille? Jos alalla on olemassa konventioita, niitä kannattaa käyttää.
* Videokuvalle varattu alue on muodoltaan liian leveä, joten pystymuodossa oleva video ei näy kunnolla. Tällöin kartan saisi käyttöliittymässä keskemmälle.
* Kartan yläpuolella on tyhjää tilaa, joten karttaa kannattaa nostaa ylöspäin.
* Karttaan ja paikkatietoihin suoraan liittyvät painikkeet kannattaisi sijoitella kartan alapuolelle. Tämä vastaisi paremmin käsiteltävän tiedon hierarkiaa ja lisäisi sisällön yhdenmukaisuutta.
* Videon alapuolelle voisi vastaavasti sijoitella älypuhelimen etähallintaan liittyvät painikkeet. Näin saataisiin koko käyttöliittymään selkeämpi palstarakenne.
* ”Ota tehtävä käsittelyyn” -painike on hyvin olennainen osa sovellusta, joten se tulisi sijoittaa erottuvaksi ensimmäisenä.
* Painikkeiden hierarkiaa kannattaisi muuttaa niin, että korkeimmalla tasolla olisivat ensimmäiset toimenpiteet jokaiselle yhteydelle.

Leppäaho:

* Vasemman laidan tehtävälistassa valitun yhteyden näkyvyyttä voisi tehostaa graafisesti esimerkiksi painamalla yhteyden muita alemmas.

Santanen:

* Yhteyden ja soittajan perustiedot voisivat olla jo käyttöliittymän yläreunassa, jolloin ne edelleen helpottaisivat valitun yhteyden havaitsemista.
* Tehtävän tiedot tulisi linkittää käyttäjälle näkyvämmin vasemman laidan tehtävälistaan.
* Videokuvan läheisyydessä olevilla painikkeilla ei ole yhteyttä videokuvan hallintaan. Videokuvan viereen tulisi sijoittaa vain videokuvan hallintaan liittyvät painikkeet.

Koskenkorva:

* Käyttöliittymän painikkeiden välien pituudet voisi yhdenmukaistaa, ja niitä ei välttämättä kannattaisi sijoitella niin monelle tasolle.

### 3. Älypuhelinsovellus

Älypuhelinsovelluksesta Silvennoinen ehdotti huomioimaan seuraavat asiat:

* Aloitussivulla mainittu app-sana ei herätä luottamusta.
* Aloitussivulla näkyvän kuvauksen tulisi olla mahdollisimman lyhyt.
* Painike puhelun aloittamiseen voisi olla suurempi ja sen affordanssia voisi lisätä, jotta se muistuttaisi enemmän painiketta.
* Painikkeessa oleva luurin kuva voisi olla yksityiskohtaisempi.
* Äänettömän käytön valinnan teksti "Jos et voi pitää ääntä" voisi olla selkeämpi esimerkiksi muodossa "Jos et voi puhua".
* Äänettömän käytön valinnan otsikko ja valintaruudun teksti toistavat asian.
* Onko "Salli GPS" riittävän selkeä valinta?
* Yhdistämisestä kertova teksti ja animaatio voisivat olla selvästi suurempikokoisia, kun kuvaavaa tekstiä vähennetään ja äänettömän toiminnan valintaa siirretään alemmaksi.
* Tyhjää tilaa voisi käyttää valintojen tehostamiseen.